སྤྱིར་བཏང་འདིར་ཁ་འབྲལ་བཟོ་བ་དེ་དགོས་དབང་གིས་ཡིན་པས་སྐོར་སྐུ་ཞབས་ཀླུ་མཁར་བྱམས་མཆོག་གི་ཡང་ནས་ཡང་དུ་གསུངས་ཀྱི་འདུག།དེར་ངའི་བསམ་ཚུལ་དེ།བོད་པའི་དབུ་ཁྲིད་ནི་འགྱུར་ལྡོག་མེད་པ་ཅན་དང་གང་ཞིག་ཐོག་ལའང་ཁོང་ཚོས་ང་ཚོ་བོད་པའི་སྤྱི་ཚོགས་ནང་ཁོངས་སུ་བརྩི་བའི་བསམ་ཤེས་མེད་པ་ཡིན་པས་ན།གཅིག་བྱས་ན་རྡོ་རྗེ་ཤུགས་ལྡན་བསྟེན་གསོལ་གནང་མཁན་རྣམས་ལོགས་སུ་དབྱེ་དགོས་བསམ་གྱི་འདུག།གང་ཡིན་ཟེར་ན།ཁོང་ཚོ་སྔ་ས་ནས་འབྲེལ་བ་གཅོད་ཚར་རེད།ང་ཚོ་ནང་ནས་མི་མང་པོས་དེ་ལྟར་འདོད་ཀྱི་མེད་པ་ངས་ཐེ་ཚོམ་མེད་པར་བཤད་ཐུབ།ཡིན་ཡང་།ངས་ད་ལྟའི་གནས་སྟངས་ལ་རྩད་ཞིབ་བྱེད་དུས་ང་ཚོ་ལ་འདམ་གཞི་གཞན་གང་འདུག་གམ།